Diari Oficial de la Generalitat Valenciana


Sumari del DOGV 3660, del 05-01-2000 (1999/10919)

Expedient sancionador número 228. Notificació.
----------------------------------------------

### Dades del document

Número de DOGV
:   3660

Data del DOGV
:   05-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10742


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 228. Notificació. [1999/Q10523]
  
No havent pogut notificar, en el domicili conegut per aquesta administració, la proposta de resolució de l'instructor de l'expedient sancionador número 228, de data 8 de juny de 1999, per la qual es proposa declarar a la senyora Remedios Balaguer Báguena responsable d'infracció de la Llei de Costes, d'acord amb allò que s'ha establit en l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Proposta de resolució que formula el senyor José Luis Martínez Zahonero, instructor de l'expedient sancionador que se segueix contra la senyora Remedios Balaguer Báguena, per realització d'obres en zona de servitud de protecció i de trànsit sense autorització administrativa.
  
De conformitat amb allò que s'ha disposat en l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, formule la present proposta de resolució que base en els fets següents:
  
1. Amb data 11 de desembre de 1998, tingué entrada en aquest servei l'expedient de trasllat de denúncia, amb informe del Servei de Costes en què s'indica que segons la denúncia del vigilant de costes, entre els mollons M-77 i M-76 de la platja d'Almardà, parcel·la 25, polígon A-2, terme municipal de Sagunt, s'ha procedit a l'execució de les obres següents: instal·lació d'un tancament de malla metàl·lica, que descansa sobre la línia de domini públic maritimoterrestre (d.p.m.t.) amb unes dimensions de A=20,80 metres i L=38 metres. Així mateix, s'ha construït una caseta de rajola (3 x 2 metres) per a l'emmagatzemament d'efectes d'obra, a una distància de 12,50 metres de la línia de d.p.m.t. i a 19,60 metres les sabates de fonamentació d'un habitatge unifamiliar; que les citades obres interfereixen per a la construcció del nou passeig marítim de la platja d'Almardà; que, amb data 2 de desembre de 1998, es rep el fax de la Demarcació de Costes, a València, en el qual es fa constar que, d'acord amb l'Ordre Ministerial d'1 de desembre de 1994, «la ribera del mar coincideix amb la línia de domini públic maritimoterrestre, per la qual cosa la servitud de protecció es mesura des del domini públic»; que, segons consta en el pla, les sabates de l'habitatge unifamiliar envairien la zona de servitud de protecció (a 19,60 metres de la línia de delimitació), igual que la caseta (a 12,50 metres de la línia de delimitació) i, quant al mur, queda sobre la pròpia línia de delimitació (zona de servitud de trànsit), i, finalment, que no consta que el promotor dispose d'autorització.
  
2. Amb data 28 d'abril de 1999, es notificà la resolució del director general d'Obres Públiques, per la qual s'acordava la instrucció d'expedient sancionador, per realització de les obres abans descrites en la zona de servitud de protecció sense autorització administrativa. Amb aquesta mateixa data es notificà igualment el plec de càrrecs.
  
3. Per part de la inculpada es formulen al·legacions, en les quals s'indica que les obres disposen de llicència atorgada per l'Ajuntament de Sagunt, que la caseta d'obra és provisional, i es discrepant de la valoració efectuada respecte de les obres de la dita caseta, ja que s'aporta un pressupost contradictori; que la tanca metàl·lica es construí fa més de deu anys, i que la sabata de fonamentació es troba fora dels 20 metres de servitud de protecció d'acord amb l'acta d'alineacions i rasants atorgada per l'ajuntament.
  
4. A sol·licitud d'aquest SERVEI, amb data 20 de maig dels corrents, s'emet informe pel Servei de Costes en el qual es fa públic:
  
«Efectuada la visita, el passat 13 de maig, per part del cap de la Secció d'Actuacions en la Costa, tal com es veu en les fotos preses, no s'observen indicis que l'administrat haja procedit a la restitució de les coses al seu estat anterior.
  
La tanca de mallat metàl·lic està molt deteriorada, però no ha sigut retirada, la caseta d'obra continua en peu i l'habitatge està quasi acabat».
  
5. Igualment, respecte de les al·legacions de la interessada s'emet l'informe pel Servei de Costes en data 28 de maig de 1999, pel qual s'accepta la valoració de les obres de la caseta.
  
Les al·legacions efectuades no desvirtuen els fets ni els fonaments tinguts en compte per a la iniciació del present expedient sancionador, ja que les obres s'han efectuat sense tenir la preceptiva autorització prèvia d'aquesta administració, independentment que siguen autoritzables o no, i és aquest fet el que se sanciona.
  
Respecte de la llicència concedida, si és procedent, per l'ajuntament, cal dir que aquesta es refereix, en tot cas, a l'observança de la legalitat urbanística. No obstant això, la cosa que ací se sanciona és la infracció dels preceptes establits en la Llei i el Reglament de Costes, concretament, haver procedit a realitzar obres en parcel·la afectada per la zona de servitud de protecció sense la preceptiva autorització prèvia d'aquesta administració.
  
En matèria de costes efectivament es dóna una concurrència de competències, municipal i autonòmica, de manera que l'ajuntament vetla per l'observança de la legalitat urbanística, mentre que l'administració autonòmica s'encarrega del vigilar el compliment dels preceptes continguts en la Llei i el Reglament de Costes, que té per objecte la protecció del domini públic marítim i les seues zones de servitud.
  
La dita concurrència de competències queda establida en la disposició addicional cinquena de la Llei de Costes, que indica:
  
«Les autoritzacions i les concessions obtingudes segons aquesta llei no eximeix els seus titulars a obtenir les llicències, els permisos i les altres autoritzacions que siguen exigibles per d'altres disposicions legals. No obstant això, quan s'obtinguen amb anterioritat al títol administratiu exigible de conformitat amb aquesta llei, la seua eficàcia quedarà demorada a l'atorgament d'aquest, les clàusules del qual prevaldran».
  
Les afirmacions referents a la tanca es contradiuen amb l'informe del vigilant de costes, i s'ha de recordar en aquest punt que existeixen documents a què la norma legal atribueix presumpció de certesa, entre els quals l'article 596 de la LEC, en el número 3, els expedits pels funcionaris públics que estiguen autoritzats per a això en allò que es refereix a l'exercici de les seues funcions.
  
Finalment, la delimitació de la línia de domini públic maritimoterrestre i les seues zones de servitud correspon al Ministeri de Medi Ambient, en aquest cas a la Demarcació de Costes, a València, del dit Ministeri, i aquesta delimitació és de conformitat a allò que planteja la denúncia.
  
De conformitat amb allò que s'ha actuat en el procediment es declaren fets provats els següents:
  
1. Que entre els mollons M-77 i M-76 de la platja d'Almardà, parcel·la 25, polígon A-2, terme municipal de Sagunt, s'ha procedit a l'execució de les obres següents: instal·lació d'un tancament de malla metàl·lica, que descansa sobre la línia de domini públic maritimoterrestre amb unes dimensions de A=20,80 metres i L=38 metres. Així mateix, s'ha construït una caseta de rajola (3 x 2 metres) per a l'emmagatzemament d'efectes d'obra, a una distància de 12,50 metres de la línia de d.p.m.t. i a 19,60 metres les sabates de fonamentació d'un habitatge unifamiliar; que les citades obres interfereixen per a la construcció del nou passeig marítim de la platja d'Almardà.
  
2. Que, amb data 2 de desembre de 1998, es rep el fax de la Demarcació de Costes, a València, en el qual es fa constar que, d'acord amb l'Ordre Ministerial d'1 de desembre de 1994, ?la ribera del mar coincideix amb la línia de domini públic maritimoterrestre, per la qual cosa la servitud de protecció es mesura des del domini públic?; que segons consta en el pla, les sabates de l'habitatge unifamiliar envairien la zona de servitud de protecció (a 19,60 metres de la línia de delimitació), igual que la caseta (a 12,50 metres de la línia de delimitació) i, quant al mur, queda sobre la pròpia línia de delimitació (zona de servitud de trànsit).
  
3. Que s'ha procedit a sol·licitar l'autorització d'aquesta administració per a la realització de les obres.
  
Els fets declarats provats estan qualificats d'infracció greu tipificada en els articles 174.c i 175.2.e del Reglament de Costes.
  
Per a la indicada infracció es proposa una sanció de 30.260 pesetas (181,866 euros) segons allò disposat en l'article 183.b del Reglament per a l'Execució de la Llei de Costes, que resulten del següent càlcul (50% del valor de les obres que recauen en zona de servitud de trànsit (tanca), estimades per aquesta administració en 80.000 pessetes, i 25% del valor de les obres que recauen en la zona de servitud de protecció (40.000 pessetes. La sabata i 42.075 pessetes. La caseta segons valoració aportada per l'interessat), i s'ha aplicat l'atenuant establida en l'article 187 del Reglament de Costes ja que s'ha atés el requeriment efectuat en el punt sisé de la resolució d'iniciació.
  
Dels indicats fets és responsable, en concepte d'autor, la senyora Remedios Balaguer Báguena.
  
En conseqüència aquest instructor proposa:
  
1. Declarar responsable, en concepte d'autor de la infracció de la Llei de Costes consistent en: instal·lació d'un tancament de malla metàl·lica, que descansa sobre la línia de domini públic maritimoterrestre amb unes dimensions de A=20,80 metres i L=38 metres, construcció d'una caseta de rajola (3 x 2 metres) per a l'emmagatzemament d'efectes d'obra, a una distància de 12,50 metres de la línia de d.p.m.t. i a 19,60 metres sabates de fonamentació d'un habitatge unifamiliar; entre els mollons M-77 i M-76 de la platja d'Almardà, parcel·la 25, polígon A-2, terme municipal de Sagunt, i que interfereix les dites obres per a la construcció del nou passeig marítim de la platja d'Almardà; sense autorització administrativa, la senyora Remedios Balaguer Báguena.
  
2. Imposar a la senyora Remedios Balaguer Báguena una sanció consistent en una multa de 30.260 pessetes (181,866 euros).
  
3. Posposar a la resolució de l'expedient d'autorització la mesura consistent en: ?Requerir l'inculpat perquè en el termini de 10 dies procedisca a corregir la situació creada, mitjançant la demolició d'allò construït il·legalment i la restitució de l'estat anterior de la construcció?, establida en l'article 179 del Reglament de Costes.
  
València, 8 de juny de 1999.- L'instructor de l'expedient: José Luis Martínez Zahonero».
  
València, 18 d'octubre de 1999.- El secretari general: Gaspar Peral Ribelles.
  
Conselleria d'Obres Públiques,
  
Urbanisme i Transports